ভারতে কেন পালিয়ে আসতে হয়েছিল? মুখ খুললেন শেখ হাসিনা

ওয়েব ডেস্ক: ২০ থেকে ২৫ মিনিটের জন্য মৃত্যুর মুখ থেকে ফিরেছি। কান্নায় ভেঙে পড়ে গত ৫ অগাস্ট ভারতে পালানোর আগের মুহূর্তের কথা বললেন বাংলাদেশের (Bangladesh) প্রাক্তন প্রধানমন্ত্রী শেখ হাসিনা (Sheikh Hasina)। তাঁর এই অডিও ছড়িয়ে পড়েছে বাংলাদেশে। ওই অডিওতে তাঁকে বলতে শোনা যায়, ২০-২৫ মিনিটের জন্য আমরা মৃত্যুর মুখ থেকে ফিরেছি। আল্লাহর ইচ্ছায় এটা হয়েছে। তাছাড়া আমি বেঁচে ফিরতাম না। তিনি গত ৫ অগাস্টের ঘটনা ছাড়াও ২০০৪ সালে ২১ অগাস্ট তাঁকে হত্যার চেষ্টার ঘটনার কথাও তুলে ধরেছেন ওই অডিও ক্লিপে।

হাসিনা ২১ বছর আগের ঘটনা স্মরণ করেন। কোটালিপাড়ায় যে ঘটনায় জখম হলেও প্রাণে বেঁচে গিয়েছিলেন হাসিনা। তবে মৃত্যু হয় ২৪ জনের।

আরও পড়ুন: জমি দুর্নীতি মামলায় ইমরান খানের ১৪ বছরের জেল, সাত বছর কারাদণ্ড স্ত্রীরও

দুর্নীতির মামলায় হাসিনার বিরুদ্ধে গ্রেফতারি পরোয়ানা জারি হয়েছে বাংলাদেশে। হাসিনা জানিয়েছেন, বিশ্ব দেখেছে কীভাবে তাঁর বিরোধীরা তাঁকে হত্যার চেষ্টা করেছে। কিন্ত তিনি বিশ্বাস করেন ভগবান তাঁকে রক্ষা করেছেন। কারণ ভালোর জন্য তাঁর কিছু করার আছে। কান্নায় ভেঙে পড়ে তিনি জানান, আমি ভুগছি। আমি দেশছাড়া, ঘরছাড়া, সব কিছু ধ্বংস হয়ে গিয়েছে।